cyanic-selkie/wikianc huggingface dataset:
איילין איגן
קריירה
בשנת 1992, בגיל 80, איגן נשדדה בדרכה למיסה, והזדקקה לטיפול רפואי בבית חולים בניו יורק עקב ירך שבורה ומספר צלעות סדוקות. התגובה שלה כלפי התוקף הייתה דאגה ומחילה.
היא נפטרה ב-7 באוקטובר 2000, בגיל 88.
ציטוטים
"אם אנשים רק היו קוראים ומקשיבים לדרשה על ההר, לאושר, העולם הזה היה הרבה יותר טוב".
"אני מאמינה שגמול רק מוביל לעוד גמול".
"האמת... היא תמיד הקרבן הראשון של המלחמה."
מורשתה
שמה של איגן הוסף להיכל התהילה של בוגרי מכללת האנטר בשנת 1983. ארגון הסיוע הקתולי יצר את "פרס העיתונאות ע"ש איילין איגן" במאי 1995 לזכרה. עמותת העיתונאות על שמה של איגן נוצרה על ידי ארגון הסיוע הקתולי, לצורך הכרה בעיתונאים המפגינים מצוינות בדיווחיהם לתקשורת הקתולית, ועל מנת לעודד אותם להגדיל את הסיקור העיתונאי של עוני ובעיות של חברות מתפתחות בעולם. בשנת 2007, ארגון "פאקס קריסטי ארצות הברית" ייסד את פרס משכין השלום ע"ש איילין איגן, להכרה בקבוצה או אדם שתרמו תרומה חזקה ויוצאת דופן לשלום, בזמן או מצב של אלימות הרסנית או אי צדק.
מיץ אננס
מיץ אננס הוא נוזל המופק על ידי סחיטת בשרו של פרי האננס. המיץ משמש כמשקה קל ומהווה מרכיב במשקאות, קוקטיילים ומאכלים שונים.
ייצור
מיץ האננס מופק באמצעות מסחטה מפרי אננס שעבר קילוף מכני. לאחר הסחיטה הוא מסונן במסננת עדינה על מנת להרחיק ממנו את המרכיבים המוצקים שנותרו בו. אוויר מורחק מהמיץ באמצעות ואקום ולאחר מכן הוא עובר פיסטור על מנת למנוע מהאנזימים שבו לשנות את צבעו לחום. לאחר קירור הוא נארז בקופסאות, פחיות או בקבוקים.
ערכים תזונתיים
מיץ אננס מורכב מ-84% מים ו-16% פחמימות. יש בו תכולה דלה של שומן וחלבון. ב-100 מיליליטר מיץ יש 60 קלוריות ומנגן בכמות של 53% מהתצרוכת היומית המומלצת, וכן ויטמין C בכמות של 11% מהתצרוכת היומית המומלצת.
שימוש קולינרי
מיץ אננס משמש כמרכיב במאפים, עוגות ועוגיות, ממתקים, רטבים, צ'אטני ותבשילים. ניתן להפיק מהמיץ אבקה, המהווה מרכיב במרינדה לבשר עוף ולדגים. הוא מרכיב מרכזי של משקה הטפצ'ה המקסיקני ושל הקוקטייל פינה קולדה.
צריכה
בשנת 2016 צרכו מדינות האיחוד האירופי 50% מהתפוקה העולמית של מיץ אננס. הספקיות העיקריות של המיץ למדינות האיחוד האירופי באותה שנה היו תאילנד וקוסטה ריקה. בשנת 2017 צרכו תאילנד, אינדונזיה והפיליפינים 47% מהתפוקה העולמית של המיץ. צריכת המיץ בהודו ובסין היא נמוכה ביחס לגודל אוכלוסייתן.
מועדון הקרב הג'ורסי
מועדון הקרב הג'ורסי (באנגלית: Jurassic Fight Club, בבריטניה ואוסטרליה נקראה התוכנית: Dinosaur Secrets) היא תוכנית טלוויזיה מסוג טבע-פלאונטולוגי ששודרה בערוץ ההיסטוריה בקריינותו של אריק תומפסון בין יולי לאוקטובר 2008 בארצות הברית למשך עונה אחת שלא קיבלה עונה נוספת. על אף שמה, הסדרה אינה עוסקת רק בתור היורה, אלא במגוון תקופות.
הסדרה מתארת מספר דו-קרבות פרהיסטוריים בין חיות נכחדות קטלניות שונות. הקרבות מבוססים על מחקרים ממאובנים שונים, בהם נראים שרידי הזירות לפי ניתוחי המדענים. השחזורים מוצגים באמצעי הנפשה ממוחשבת. בסדרה מוצגים פלאונטולגים שונים כמו: ג'ורג' בלסינג (George Blasing) שהוא גם מיוצרי הסדרה, תומאס ר. הולץ, לורנס ווייטמר (Lawrence Witmer), לארי מרטין (Larry Martin), פיליפ קורי (Philip Currie) ופיטר לארסון (Peter Larson).
באתר הסדרה ישנו משחק בשם "Turf Wars", בו השחקן בוחר ביצור המופיע בסדרה ונלחם ביצורים נוספים.
גוסטב פרוהמן
גוסטב פרוהמן (באנגלית: Gustave Frohman; 1854 - 16 באוגוסט 1930) היה מפיק קולנוע ותיאטרון יהודי-אמריקאי.
חייו
נולד בעיר סנדסקי שבאוהיו למשפחה יהודית, ובילדותו עבר עם משפחתו לניו יורק.
השתלב בעסקיהם של אחיו צ'ארלס פרוהמן ודניאל פרוהמן (אשר נודעו בשם "האחים פרוהמן") בהפקת מחזות לתיאטראות ברודוויי, וניהל עמם את תיאטרון מדיסון סקוור בניו יורק.
ייחס את הצלחתו לתחום מופעי המינסטרל שהפיק בראשית שנות ה-80' של המאה ה-19, בהם גילמו שחקנים לבנים דמויות אפריקאיות.
בראשית המאה ה-20 השתלב בתעשיית הקולנוע האמריקאית, ובין השנים 1915 ו- 1920 ניהל עם אחיו דניאל חברת סרטים.
אנטון פון ורנר
אנטון אלכסנדר פון ורנר (בגרמנית: Anton Alexander von Werner; 9 במאי 1843 – 4 בינואר 1915) היה צייר גרמני הידוע בציורי ההיסטוריה שלו על אירועים פוליטיים וצבאיים בולטים בממלכת פרוסיה.
ביוגרפיה
ורנר נולד בפרנקפורט על האודר בפרובינציה ברוסנבורג הפרוסית, בנו של נגר. משפחתו הגיעה במקור ממזרח פרוסיה וקבלה תואר אצילות (פון) בשנת 1701. הוא החל בלימודיו כצייר דקורטיבי בשנת 1857 ומשנת 1860 ואילך למד ציור באקדמיה הפרוסית לאמנויות בברלין. כעבור שנה המשיך את לימודיו באקדמיה לאמנויות יפות בקרלסרוהה, שם למד אצל יוהאן וילהלם שירמר, לודוויג דס קודרה, אדולף שרודטר וקרל פרידריך לסינג.
בקרלסרוהה נפגש ורנר עם אמנים כמו אדוארד דבריאנט, יוהנס ברהמס וקלרה שומאן, פאול הייזה והצייר הנורווגי הנס גודה. הסופר יוזף ויקטור פון שפל, שהפך לחבר קרוב, הציג בפניו את הדוכס הגדול פרידריך הראשון מבאדן, ורנר אייר כמה מהדורות מודפסות של יצירותיו של שפל.
ורנר ביקר בפריז בשנת 1865 ושוב ממארס 1867 עד יולי 1868, והכין את התערוכה הבינלאומית של 1867. הוא הושפע מאוד מציורי ההיסטוריה של ז'אן-אוגוסט-דומיניק אינגרס, אז'ן דלקרואה, ארנסט מיסוניר וליאון קוגניט אותם פגש באופן אישי. לאחר שקיבל מלגה לתערוכת עבודותיו המוקדמות בתערוכה הבינלאומית, עבר לאיטליה בשנת 1868 ושהה אצל אנסלם פויירבך ברומא עד נובמבר 1869. בשובו לבאדן קיבל כמה הזמנות ממלכתיות.
עם פרוץ המלחמה הצרפתית–פרוסית נשלח ורנר עם צוות הקורפוס השלישי בפיקודו של הנסיך פרידריך ויליאם מפרוסיה באוקטובר 1870. בינואר 1871 הוא זומן למפקדה הפרוסית בוורסאי והוזמן להנציח את הכרזת האימפריה הגרמנית בהיכל המראות. ציור זה סימן את פריצת הדרך האחרונה של ורנר, הוא התוודע לנסיכים פדרליים גרמנים רבים שהציג, נפגש עם הקנצלר אוטו פון ביסמרק ועם מרשל השדה הלמוט פון מולטקה, וכן עם הקיסר וילהלם הראשון. לאחר מכן שב לברלין, והתחתן עם מלווין שרודטר, בתו של המורה שלו אדולף שרודטר באוגוסט 1871.
בברלין תכנן ורנר את קישוט שדרת אונטר דן לינדן עם הגעתם של הכוחות הגרמנים המנצחים. הוא קיבל עבודות נוספות ליצירת עיטורי הקיר באכסדרת עמוד הניצחון. הוא המשיך להנציח את מלחמת צרפת–פרוסיה בכמה ציורים שהוזמנו.
בשנת 1873 מונה ורנר לפרופסור באקדמיה בברלין. הוא השפיע על תלמידים רבים כמו פאול קליינשמידט. הקריירה שלו הגיעה לשיאה בשנת 1875, שהפך למנהל האקדמיה. לאחר 1888, בעודו בחצרו של ויליאם השני, חינך ורנר את הקיסר להיות צייר.
הוא נפטר בברלין בשנת 1915.
יצירה
עבודותיו החשובות ביותר של ורנר כוללות את הכרזת האימפריה הגרמנית בוורסאי, מולטקה לפני הכניסה לפריז, מולטקה בוורסאי, מפגש ביסמרק ונפוליאון השלישי, ויליאם הראשון מבקר בקברים. כמו כן כמה קישוטים שהוצבו לפסיפס בעמוד הניצחון בברלין. עבודתו של ורנר מעניינת בעיקר בערך ההיסטורי של תמונותיו על אירועי מלחמת צרפת-פרוסיה.
ורנר היה ידיד טוב עם הצייר הנורווגי הנס גודה אותו פגש בבית הספר בקרלסרוהה, ועמו עבד אחר כך באקדמיה בברלין.
פדינגטון 2
פדינגטון 2 (באנגלית: Paddington 2) הוא סרט קומדיה לייב-אקשן בריטי משנת 2017 המבוסס על ספר הילדים הפופולרי "הרפתקאות הדוב פדינגטון" מאת מייקל בונד. את הסרט ביים פול קינג והפיק דייוויד היימן. הוא סרט המשך ל"הדוב פדינגטון" מ-2014.
בסרט מככבים בן וישו, יו בונוויל, סאלי הוקינס, ג'ולי וולטרס, ג'ים ברודבנט, פיטר קפלדי ויו גרנט. הסרט יצא לאקרנים בהקרנת בכורה בנובמבר 2017 בממלכה המאוחדת.
תקציר עלילת הסרט
הדוב פדינגטון, שמתגורר עכשיו אצל משפחת בראון, רוכש מוניטין גדלים והולכים בין שכניו. הוא רואה ספר פופ-אפ יחיד במינו ויקר המציאות של מקומות מפורסמים בלונדון בחנות העתיקות של מר גרובר, ועובד במספר עבודות על מנת לקנות אותו במתנה ליום הולדתה ה-100 של דודה לוסי, שחלמה כל ימיה על ביקור בבירת אנגליה. פדינגטון עד לגנבת הספר בידי שחקן שירד מגדולתו ומבקש להשיבה לו בעזרת הספר, שהוא מאמין כי יוביל אותו למטמון. פדינגטון דוהר בעקבות הגנב על גב של כלב רחוב גדול שהתיידד עמו, אך השוטרים טועים לראות בו את הגנב ועוצרים אותו. פדינגטון איננו יודע את זהותו אבל הקלסתרון שהוא עוזר לצייר מסייע בזיהויו, ומשפחת בראון מתגייסת בהרכב מלא לתפיסת הגנב ולזיכוי פדינגטון, היושב בכלא על לא עוול בכפו.
ג'ון לוולין ג'ונס
ג'ון לוולין ג'ונס (באנגלית: John Llewellyn Jones; 1866 – 13 בדצמבר 1927) היה אמן וצלם אוסטרלי, שהיה קשור לאסכולת היידלברג, הידועה גם בשם אימפרסיוניזם אוסטרלי.
ביוגרפיה
ג'ונס, שנולד וגדל במלבורן, למד ציור ב אצל ג'ורג' פולינגסבי בין השנים 1883–1889. הוא היה חבר ותיק הן ב, שהוקם בשנת 1885 והן במחנה. שם, לצד ארתור סטריטון, צ'ארלס קונדר ואחרים, הוא צייר את הנוף האוסטרלי באמצעות טכניקות אימפרסיוניסטיות. במהלך תקופה זו, הוא היה חבר באחד ממועדוני האמנויות הבוהמייניות המובילות במלבורן באמצע שנות השמונים.
ארתור סטריטון העניק לג'ונס מספר מעבודותיו בהיידלברג, כולל "התרשמות בקיץ מוזהב" (1888), הבסיס לציור הנוף הזה, היה הציור "קיץ מוזהב", איגלמונט (1889). ג'ונס המשיך להשאיל את "התרשמות בקיץ מוזהב" לתערוכת אמני היידלברג הראשונה - בשנת 1889. בשנה שלאחר מכן הגישו ג'ונס וסטריטון מספר מיצירותיהם בהיידלברג לתערוכת החורף של, שמשכה את תשומת ליבם של נאמני בביקור מסידני. הם ראו בצמד "אמנים צעירים מבטיחים ביותר", ורכשו את "העונה היבשה" של ג'ונס וגם את "האוסטרלי" של סטריטון, והפכו אותם לחלק מהעבודות הראשונות של אסכולת היידלברג שנכנסו לאוסף ציבורי. "העונה היבשה" נכללה מאוחר יותר ב בשנת 1898 בלונדון, בין יתר יצירותיו של ג'ונס.
ג'ונס חי בסידני לקראת סוף חייו, והמשיך לצייר, בעיקר בצבעי מים.
הוא נפטר בבית החולים צפון סידני ב-13 בדצמבר 1927 לאחר מחלה קצרה.
מורשת
בעוד שסטריטון כתב עליו כמי שתמך מוקדם משמעותי בציור באוויר הפתוח באוסטרליה, ג'ונס, בהשוואה לחברים אחרים ב"מחנות האמנים " במלבורן, נשכח יחסית באפלה.
מבקר האמנות כתב בשנת 1958: "ג'ונס הוא לא יותר משם ברשימת הציירים שעבדו עם רוברטס וקונדר באיגלמונט ... ואולי הוא לעולם לא יזכר בהרבה מעבר לזה: ובכל זאת, על נאמנותו מישהו באוסטרליה תמיד יתלה את התמונות שלו."
בשנת 1996 הוצג ב אוסף גדול של ציורי שמן וצבעי מים של ג'ונס. בכותרת "ג'ון לוולין ג'ונס: הצייר הנשכח באוסטרליה", לאחר מכן סיירה התערוכה בגלריות אזוריות אחרות.
NXT TakeOver: Stand & Deliver
שישה קרבות התנהלו בלילה הראשון של האירוע, כולל אחד שהתקיים במופע המקדים לאירוע. בקרב המרכזי של הלילה הראשון, ראקל גונזלס ניצחה את איאו שיראי וזכתה באליפות הנשים של NXT. עוד ברשימת הקרבות, וולטר ניצח את תומאסו צ'אמפה ושמר על אליפות בריטניה של NXT, ו-MSK (נאש קרטר ווס לי) ניצחו את Grizzled Young Veterans (ג'יימס דרייק וזאק גיבסון) ולגאדו דל פנטסמה (ראול מנדוזה וחואקין ויילד) בקרב זוגות משולש וזכו באליפות הזוגות של NXT הפנויה.
אותה כמות של שישה קרבות התנהלה גם בלילה השני של האירוע, כולל אחד שהתקיים במופע המקדים לאירוע. שני קרבות שווקו כקרבות המרכזיים של הלילה השני. במה שהיה הקרב האחרון ברשימת הקרבות, קייל אוריילי ניצח את אדם קול בקרב ללא סנקציות. בקרב הלפני אחרון ששווק גם הוא כקרב מרכזי, קאריון קרוס ניצח את פין באלור וזכה באליפות ה-NXT. עוד ברשימת הקרבות, סנטוס אסקובר ניצח את ג'ורדן דבלין בקרב סולם אשר קבע את אלוף ה-NXT הבלתי מעורער במשקל קל.
רקע
סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2021.
השפעת מגפת הקורונה
מאז חודש מרץ, מגפת הקורונה הכריחה את ארגון ה-WWE להעביר את אירועי המותג NXT לאוניברסיטת פול סייל בווינטר פארק, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל. כמו כן, תוכני הארגון למותגים Raw וסמאקדאון נעשו באותו האופן, רק ב-WWE Performance Center באורלנדו, פלורידה, כשבחודש אוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר באורלנדו אשר מכונה במערך הנקרא בשם WWE ThunderDome; לאחר מכן בחודש דצמבר תוכני הארגון הועברו לאולם הטרופיקנה פילד בסיינט פיטרסברג, פלורידה. באוקטובר 2020, דווח שהחל מהאירוע NXT TakeOver 31, המותג NXT יעביר את אירועיו למתחם ה-Performance Center המשופץ, שנקרא בשם "Capitol Wrestling Center" על שם ארגון ההיאבקות Capitol Wrestling Corporation, שאותו הקים ג'ס מקמהן, סביו של וינס מקמהן, כאשר ארגון זה שימש כאב הקדמון של ה-WWE. בדומה לשימוש של ה-WWE ב-ThunderDome המיועד למותגים Raw וסמאקדאון, מסכי LED הוצבו בתוך המתחם במטרה להעניק לקהל הצופים להיות נוכח באופן וירטואלי באירועיו. בנוסף, חברים וקרובי משפחה של המתאבקים הופיעו כקהל ביחד עם הקהל הווירטואלי בצורה שבה הם מופרדים האחד מהשני בעזרת מחיצות פלסטיק שקופות.
עלילות
האירוע כלל קרבות שנבעו מעלילות מתוסרטות שהתקיימו במהלך התוכנית של NXT.
באירוע NXT TakeOver XXX, שנערך ב-22 באוגוסט 2020, קאריון קרוס ניצח את קית' לי וזכה באליפות ה-NXT; לעומת זאת, קרוס סבל מפריקת כתף במהלך הקרב, פציעה שגרמה לו לוותר על התואר. פין באלור ניצח את אדם קול וזכה באליפות הפנויה במסגרת הספיישל NXT Super Tuesday II, שנערך ב-8 בספטמבר. במהלך חודש דצמבר קרוס שב מהפציעה שהשביתה אותו. לאחר הגנתו המוצלחת של באלור על תוארו ב-10 במרץ 2021 בפרק של התוכנית NXT, קרוס הגיע מאחוריו והתעמת עם אלוף ה-NXT. שבוע לאחר מכן בתוכנית, הוכרז שבאלור יגן על תוארו נגד קרוס במסגרת הקרב המרכזי של הלילה השני של האירוע NXT TakeOver: Stand & Deliver.
כתוצאה ממגפת הקורונה, אלוף ה-NXT במשקל קל, ג'ורדן דבלין לא היה יכול לחזור לארצות הברית עקב מגבלות נסיעה הקשורות למגפה. כתוצאה מכך, הוחלט להכתיר אלוף זמני אשר ישמש כאלוף המכהן בארצות הברית עד שדבלין יוכל לחזור. ב-3 ביוני 2020 בפרק של התוכנית NXT, סנטוס אסקובר ניצח את דרייק מאבריק בגמר הטורניר אשר קבע את האלוף הזמני. במהלך השנה החולפת ולאחר הפסקת הקלטות התוכנית השבועית NXT UK בעקבות המגפה (שחודשו לאחר מכן בחודש ספטמבר), דבלין הגן על התואר בפרקי התוכנית NXT UK בבריטניה בעוד שאסקובר הגן על התואר בפרקי התוכנית NXT בארצות הברית. לאחר שמגבלת הנסיעה הוסרה במרץ 2021, דבלין ערך את חזרתו לארצות הברית ב-17 במרץ בפרק של התוכנית NXT ואף התעמת עם אסקובר בנושא מי האלוף האמיתי. אסקובר איתגר את דבלין לקרב באירוע NXT TakeOver: Stand & Deliver אשר קבע מיהו האלוף ה-NXT הבלתי מעורער במשקל קל. מיד לאחר הצבת האתגר, דבלין נגח בפניו של אסקובר, ביצע עליו את מהלך הסיום שלו, ה-Devlin Side ונמלט מהזירה כאשר חבריו של אסקובר לקבוצת לגאדו דל פנטסמה, חואקין ויילד וראול מנדוזה, לא הצליחו לשים עליו את ידם. שבוע לאחר מכן בתוכנית, קרב איחוד האליפויות בין השניים נקבע כקרב סולם אשר ייערך בלילה השני של האירוע.
לאחר הגנתו המוצלחת של פין באלור על אליפות ה-NXT מול פיט דאן באירוע NXT TakeOver: Vengeance Day, הוא הותקף על ידי דאן, דני בורץ' ואוני לורקאן. קבוצת The Undisputed Era (אדם קול, קייל אוריילי ורודריק סטרונג) נחלצו לעזרת באלור והדפו את דאן, בורץ' ולורקאן. באלור וחברי קבוצת The Undisputed Era עמדו יחדיו בזירה עד שקול ביצע במפתיע על באלור את מהלך הסופרקיק. אוריילי החל לפקפק במעשה זה של קול וכתוצאה מכך קול ביצע גם על אוריילי את מהלך הסופרקיק. מעשים אלו של קול הובילו לבסוף לפירוקה של הקבוצה, כשקול ואוריילי נקלעו ביניהם לפיוד, מכיוון שקול תלה את יהבו לזכות באליפות ה-NXT, אותו התואר שאוריילי כשל בניסיונותיו להשיגו. ב-24 במרץ בפרק של התוכנית NXT, קרב ללא סנקציות נקבע בין קול לאוריילי ללילה השני של האירוע NXT TakeOver: Stand & Deliver.
ב-10 בפברואר בפרק של התוכנית NXT, אמבר מון ושוטצי בלאקהארט ניצחו את The Way (קנדיס לאריי ואינדי הארטוול) במסגרת שלב חצי הגמר של טורניר הזוגות לזכר דאסטי רודס לנשים. כעבור ארבעה ימים באירוע NXT TakeOver: Vengeance Day מון ובלאקהארט הפסידו לדקוטה קאי וראקל גונזלס בגמר הטורניר וכתוצאה מכך סיימו כסגניות. ב-10 במרץ בפרק של התוכנית NXT, קאי וגונזלס הפכו לאלופות זוגות הנשים הראשונות של NXT כשכבר באותו הערב במסגרת הגנתן הראשונה על חגורות האליפות, הן הפסידו למון ובלאקהארט, מה שהפך את האחרונות לאלופת זוגות הנשים החדשות של NXT. לאריי והארטוול הציבו אתגר בפני האלופות לאחר ניצחונן ב-31 במרץ בפרק של התוכנית NXT, אתגר שנענה בחיוב על ידי אלופות זוגות הנשים מאוחר יותר ונקבע באופן רשמי ללילה השני של האירוע NXT TakeOver: Stand & Deliver.
ב-17 במרץ בפרק של התוכנית NXT, אלופת הנשים של NXT, איאו שיראי, פתחה בפיוד עם ראקל גונזלס, כאשר היא איתגרה אותה לקרב על האליפות שלה באירוע NXT TakeOver: Stand & Deliver. קרב זה הפך רשמי שלושה ימים לאחר מכן ונקבע שהשתיים תתמודדנה זו מול זו במסגרת הקרב המרכזי של הלילה הראשון של האירוע NXT TakeOver: Stand & Deliver.
כתוצאה מפציעתו של דני בורץ' במהלך קרב ב-17 במרץ בפרק של התוכנית NXT, הג'נרל מנג'ר של NXT, ויליאם ריגל, החליט להפשיט את חגורות אליפות הזוגות של NXT, שבה אחזו בורץ' ואוני לורקאן. ב-24 במרץ בפרק של התוכנית NXT, ריגל קבע קרב זוגות משולש על אליפות הזוגות הפנויה של NXT ללילה הראשון של האירוע NXT TakeOver: Stand & Deliver בין MSK (נאש קרטר ווס לי), Grizzled Young Veterans (ג'יימס דרייק וזאק גיבסון) ולגאדו דל פנטסמה (ראול מנדוזה וחואקין ויילד).
ב-24 במרץ בפרק של התוכנית NXT, נקבע קרב גונטלט הדחות בן שישה משתתפים, כשהמנצח בו שימש כטוען לכתר לאליפות צפון אמריקה של NXT והתמודד מול ג'וני גרגאנו על התואר בלילה השני. ששת המשתתפים בקרב נקבעו במהלך קרב באטל רויאל בן אחד עשר משתתפים שבוע לאחר מכן בתוכנית. ליאון ראף, אייזיאה "סוורב" סקוט, ברונסון ריד, קמרון גריימס, דקסטר לומיס ואל. איי. נייט העפילו לקרב הגונטלט הדחות של הלילה הראשון באירוע NXT TakeOver: Stand & Deliver, כשהם יכנסו זה אחר זה בסדר הכתוב.
ב-24 במרץ בפרק של התוכנית NXT, אלוף בריטניה של NXT, וולטר ניצח את דרייק מאבריק בקרב זריז שאינו היה על תוארו. זמן קצר לאחר מכן, תומאסו צ'אמפה צעד לזירה ואיתגר את וולטר לקרב על האליפות שלו באירוע NXT TakeOver: Stand & Deliver, זאת לאחר שחברי קבוצת אימפריום, שבה וולטר משמש כמנהיג, ניסתה לצרף במהלך השבועות הקודמים את שותפו של צ'אמפה, טימותי טאצ'ר, לשורותיה. וולטר תחילה סירב, אך לאחר שצ'אמפה יזם תקיפה מצידו על וולטר, שנהדפה על ידי חברי הקבוצה, פביאן אייכנר ומרסל ברטל, וולטר נענה בחיוב לאתגר וכתוצאה מכך הקרב ביניהם הפך רשמי ללילה הראשון של האירוע.
במשך שבועות, פיט דאן הכתיר את עצמו כמתאבק הטכני הטוב ביותר ב-NXT לאחר שהוא רשם ניצחונות על פני מתאבקים שיצאו חוצץ על אמירתו. במהלך קרב הבאטל רויאל, שהתקיים ב-31 במרץ בפרק של התוכנית NXT ושימש כקרב העפלה לקרב הגונטלט הדחות, פיט דאן קיים את אמירתו פעם נוספת עד שקושידה הגיע ובלם אותו. המתח בין השניים ניכר מאוד במהלך הקרב, כשהשניים גרמו להדחה אחד של השני מעל לחבל העליון לאחר שקושידה ביצע על דאן את מהלך ההוברבורד לוק וסירב לשחררו עד ששופטים הגיעו והפרידו ביניהם. זמן קצר לאחר מכן, נודע שדאן וקושידה יתמודדו זה מול זה בלילה הראשון של האירוע NXT TakeOver: Stand & Deliver.
לאחר תצוגות מרשימות מצידה של זואי סטארק מול אלופת הנשים של NXT, איאו שיראי, ראקל גונזלס ודקוטה קאי, שהסתיימו לבסוף בהפסדים, הוכרז ב-6 באפריל שסטארק תתמודד מול טוני סטורם במופע המקדים ללילה הראשון של האירוע NXT TakeOver: Stand & Deliver.
מופע מקדים
המופע המקדים של הלילה הראשון הכיל קרב אחד בודד, ובו זואי סטארק התמודדה מול טוני סטורם. בסיום, סטארק הפתיעה את סטורם כאשר היא הצמידה את האחרונה בעזרת מהלך הצמדה בסיסי.
קרבות מקדימים
האירוע נפתח בקרב בין פיט דאן לקושידה. הקרב כלל יכולות טכניקה גבוהות מצד השניים, כשברגעי הסיום של הקרב, קושידה השתמש בסדרת מהלומות על דאן. מנגד, דאן שם לו למטרה להסב נזק לאצבעותיו של קושידה, אז בעט בראשו של קושידה ולאחר מכן ביצע עליו את מהלך הסיום שלו, ה-Bitter End כדי לנצח בקרב.
בקרב השלישי, וולטר הגן על אליפות בריטניה של NXT נגד תומאסו צ'אמפה. לאחר קרב תחרותי בין השניים שבו צ'אמפה ניסה בכל כוחו לנטרל את ידו הימנית החזקה של וולטר, האחרון הצליח להכות את צ'אמפה עם מכה עוצמתית לחזהו של צ'אמפה, מכה שהספיקה לו כדי להגן על התואר בהצלחה.
בקרב הלפני אחרון, MSK (נאש קרטר ווס לי) התמודדו מול Grizzled Young Veterans (ג'יימס דרייק וזאק גיבסון) ולגאדו דל פנטסמה (ראול מנדוזה וחואקין ויילד) בקרב זוגות משולש על אליפות הזוגות של NXT הפנויה. בסיום, GYV ניסו לבצע על נאש קרטר את מהלך ה-Ticket to Mayhem, מנגד, קרטר בלם את המהלך וביצע במקום את מהלך הקאטר על שני חברי קבוצת GYV. לאחר מכן, קרטר ולי ביצעו על גיבסון מהלך משותף אשר הספיק ללי כדי להצמיד את גיבסון לניצחון שהקנה ל-MSK את הזכייה בחגורות אליפות הזוגות של NXT.
הקרב המרכזי
בקרב המרכזי, איאו שיראי הגנה על אליפות הנשים של NXT נגד ראקל גונזלס. בתחילתו של הקרב, כצפוי, גונזלס השתמשה ביכולותיה הפיזיות כשמנגד, שיראי השתמשה בזריזות שלה. דקוטה קאי ניסתה להפריע לטובת חברתה, גונזלס, לעומת זאת, השופט הרחיק אותה ממתחם הזירה. לאחר דקות ממושכות שבהן גונזלס שלטה בקרב, שיראי הצליחה להפוך את המומנטום בחזרה אליה כאשר השתיים נאבקו זו מול זו מחוץ לזירה. שיראי טיפסה במעלה סמל הגולגולת האופייני לאירוע וקפצה ממנו על גונזלס בעזרת מהלך הקרוסבאדי. שיראי כמעט והגנה על תוארה בהצלחה, כשהיא ביצעה על גונזלס את מהלך הסיום שלה, המונסולט. לעומת זאת, גונזלס הצליחה לצאת מניסיון ההצמדה שבא אחריו ויצאה מחוץ לזירה. בזמן שהשתיים היו מחוץ לזירה, גונזלס ביצעה על שיראי את מהלך ה-One Arm Powerbomb והכניסה אותה בחזרה לזירה. בזירה, גונזלס ניצלה את המומנטום שברשותה לבצע על שיראי את מהלך הלריאט ופעם נוספת את מהלך ה-One Arm Powerbomb שהספיקו לה כדי להצמיד את שיראי לניצחון, שהפך אותה לאלופת הנשים החדשה של NXT.
מופע מקדים
המופע המקדים של הלילה הראשון הכיל קרב אחד בודד, ובו דרייק מאבריק וקיליאן דיין התמודדו מול בריזנגו (פאנדנגו וטיילר בריז) בקרב זוגות. בסיום, מאבריק ביצע על פאנדנגו את מהלך הפרנקנשטיינר ואז דיאן ביצע על שותפו, מאבריק, את מהלך הפאוורבומב על גופו של פאנדנגו. מהלך זה הספיק למאבריק כדי להצמיד את פאנדנגו לניצחון שהפך אותו ואת דיין לטוענים לכתר לאליפות הזוגות של NXT.
קרבות מקדימים
האירוע נפתח בקרב סולם אשר היה על איחוד חגורת אליפות ה-NXT במשקל קל ואליפות ה-NXT הזמנית במשקל קל בין ג'ורדן דבלין לסנטוס אסקובר. ברגעי הסיום של הקרב, דבלין ואסקובר נאבקו זה מול זה במעלה הסולם עד שאסקובר נגח בפניו של דבלין, שכתוצאה מהנגיחה נפל על סולם שנשען על אחד מפינות הזירה. אסקובר ניצל מצב זה לטובתו, הסיר את שתי חגורות האליפות מוו התלייה והפך לאלוף ה-NXT הבלתי מעורער במשקל קל.
לאחר מכן, אמבר מון ושוטצי בלאקהארט הגנו על אליפות זוגות הנשים של NXT נגד The Way (קנדיס לאריי ואינדי הארטוול). אלופות הזוגות הצליחו להגן על חגורות אליפות הזוגות שלהן לאחר שמון ביצעה על הטוענות לכתר את מהלך האקליפס ואז בלאקהארט ביצעה על הארטוול את מהלך הסנטון, שהספיק לה כדי להצמיד את האחרונה לניצחון.
בקרב השלישי, ג'וני גרגאנו (שלווה לקרב על ידי אוסטין ת'יאורי) הגן על אליפות צפון אמריקה של NXT נגד המנצח בקרב הגונטלט ההדחות של הלילה הקודם, ברונסון ריד. גרגאנו הצמיד את ריד לניצחון לאחר שבזמן שריד ניסה לבצע על האלוף את מהלך המונסולט, גרגאנו התחמק וביצע על ריד שני מהלכי One Final Beat רצופים, ניצחון שהקנה לו הגנה מוצלחת על התואר.
הקרב המרכזי
שני קרבות שווקו כקרבות המרכזיים של הלילה השני.
בקרב המרכזי הראשון, פין באלור הגן על אליפות ה-NXT נגד קאריון קרוס (שלווה לקרב על ידי סקרלט). במהלך הקרב, באלור ביצע על קרוס את מהלך הסיום שלו, ה-Coup de Grâce ואת הדאבל פוט סטומפ, שלא הספיקו לבאלור כדי לגבור על קרוס. לאחר מכן, באלור ביצע על קרוס מהלך הכנעה מסוג קוג'י קלאץ', שממנו האחרון הצליח להימלט ואף להכות את באלור בעזרת מהלך הסאיטו סופלקס שאחריהם הגיעו שני מהלכי נורטרן פורארם רצופים אשר הספיקו לקרוס על מנת להצמיד את באלור לניצחון, שהקנה לו זכייה שנייה בתואר.
בקרב המרכזי השני שסגר את הלילה, אדם קול התמודד מול קייל אוריילי בקרב ללא סנקציות. לאחר תיגרה פראית בין השניים, שעיקר מטרתם הייתה לפצוע את היריב בעזרת חפצים שונים ומגוונים, אוריילי, שברכו הייתה עטופה בשרשרת פלדה, ביצע על קול את מהלך הדייבינג ני מהחבל העליון. מהלך שהספיק לו כדי להצמיד את קול לניצחון.
עקב מכנסיים
עקב מכנסיים (שם מדעי: Buteo lagopus) הוא מין גדול של עוף דורס מהסוג עקב. הוא נפוץ באזור הארקטי ובאזורים הצפוניים של אמריקה, אירופה ורוסיה. בחורף הוא נודד דרומה לאזורים חמימים יותר.
לעקב זה יש 3 תת-מינים:
העקב הוא אוכל בשר הצד ברמות הפתוחות. ניזון מחיות שונות, בעיקר מכרסמים כמו נברנים שהם טרפו העיקרי, עכברים, חולדות, גרבילים וארנבים קטנים. אוכל גם עופות שונים כמו דרורים, עפרונים וברווזיים וכשיש מחסור באלה יאכל גם דגים, זוחלים וחרקים גדולים.
הוא צד בשטחים פתוחים על ידי צלילה מהירה לעבר הטרף ותפיסתו בטפריו. משערים שהוא מסוגל להריח את הנברנים ואולי גם לראות את השתן שלהם בראיית אולטרה-סגול. הוא מסוגל גם לרפרף במקום כדי לסרוק שטח כמו שלדג עקוד, בזים ודיות שונות.
כל הנערים
עליית כל הנערים היא שמה של אחת מהעליות לתורה שנהגו בשמחת תורה. העלייה אחת לפני האחרונה. העלייה של כל הנערים היא העלייה החמישית במספר.
המנהג בקהילות אשכנז שקוראים לעולה מהפסוק עד.
ברכות העלייה נאמרות על ידי העולה, כשהנערים הקטנים שאינם יכולים לעלות לתורה בעצמם, אומרים יחד איתו את ברכות התורה שלפני הקריאה ושלאחריה.
המנהג
כאמור עליית כל הנערים היא אחת מהעליות ביום שמחת תורה. בהרבה קהילות נהוגים למכור עליה זו לכל המרבה במחיר, כדרך שמוכרים את שאר העליות בשמחת תורה ובשאר המועדים. בקהילות אחרות המנהג לתת את העלייה לאחד מחשובי הקהל.
מנהג נפוץ שהקונה את העלייה, אחראי גם על חלוקת שקיות ממתקים לנערים.
מנהגים נוספים
ברמ"א כתב שנהגו לקרוא להם לאחר קריאת פסוקי הפרשה, את הפסוק מברכת יעקב למנשה ואפרים
כיום המנהג הרווח הוא שאומרים את הפסוק בעל פה ולא קוראים אותו מתוך הספר תורה. לדעת המשנה ברורה יש לאמר את הפסוק קודם לברכת התורה האחרונה, והטעם שאין בכך הפסק, מאחר הוא פסוק מהתורה, אף שקורא בעל פה, אין בכך הפסק. אמנם במקומות רבים נהגו לאמר את הפסוק לאחר הברכה.
בטעם שנהגו כך, כתב בלקוטי מהרי"ח שהוא מפני שקראו לכל הנערים יחד, קוראים את הפסוק על מנת שלא תשלוט בהם עין הרע.
פריסת הטלית
מנהג נפוץ הוא שפורסים טלית מעל העולה לתורה ומעל ראשי הנערים כמין חופה. במקור המנהג וטעמו אינו ברור, ובפוסקים כתבו מספר טעמים לכך. יש שכתבו שהוא מפני כבוד התורה, שנהגו שהעולה מתעטף בחלפיה או בטלית, וקטנים אלה שאינם לבושים או מטועפים, נהגו לפרוס מעל ראשיהם טלית.
בפוסקים דנו מדוע מותר לפרוס בשבת הטלית ואין בכך משום איסור עשיית אוהל בשבת וביום טוב. יש שכתבו שההיתר הוא משום שהדבר נעשה לכבוד ולא לצורך כיסוי והגנה. אחרים כתבו שכיון שהטלית מוחזקת כל העת ביד, אין נחשב כעשיית אוהל.
טעם המנהג
בטעם עליית כל הנערים כתב במלבושי יום טוב: על פי טעמו כתבו בפוסקים, כי אין טעם להביא קטנים ותינוקות שאינם בגיל חינוך, מלבד שהדבר גורם לעיתים לרעש ובלבול. אמנם המנהג הנפוץ בהרבה מקומות שמביאים אף קטנים ממש לשמוע את העלייה. יש שכתבו שהדבר נובע מסגולות שונות שנקשרו בעליה זו, על אף שאין להם מקור בספרי הראשונים.
שלמה קורן (קצין)
שלמה קורן ( 13 באפריל 1929 - 24 בנובמבר 2021) הוא קצין בכיר בדימוס מחיל הים ומנהל מפעלים בתעשייה הכבדה. בוגר הטכניון בהנדסת מכונות ותואר שני במנהל תעשייתי.
משפחה
האב שמואל קליין שירת כקצין בצבא הונגריה בשנות מלחמת העולם הראשונה, לאחר שנפצע למד באקדמיה לחקלאות בקסלהי ונעשה אגרונום. נישא להלנה מבית בריכטה. המשפחה גרה בבודפשט ולזוג נולדו שני ילדים הבן שלמה והבת אגנס. בשנת 1938 הגיע אבי המשפחה להכרה כי אין מקום ליהודים באירופה. מצא קשר לפעילי העלייה הרויזיוניסטית. באפריל 1939 עלתה המשפחה על אנייה 'אגיוס ניקולאוס' בנמל בורגאס בולגריה עד לכרתים. שם עברו לספינת עץ והפליגו לארץ ישראל. הספינה נחתה בחוף עזה ונוצר איום על המעפילים. הצבא הבריטי הגיע למקום, חילץ והעביר אותם ברכבת לבת גלים.
ילדות ולימודים
בחיפה למד קורן כשלוש שנים בבית חינוך לילדי עובדים בהדר הכרמל. המורה מחנך הכיתה שמואל שדה מדגניה השפיע עליו מאוד. ללימודי התיכון נרשם בבית הספר הימי ליד הטכניון בחיפה במגמת שייט. כתלמיד טוב זכה למלגה מטעם הקהילה היהודית בדרום אפריקה למימון הלימודים. קורן סיים את בית הספר במחזור ד' בשנת 1948 והתגייס לחיל הים.
ענף מבצעים
קורן עבר בשנת 1953 לפקד על ענף המבצעים במחלקת הים וקיבל דרגת רס"ן. במסגרת זו עבר קורס צלילה למים רדודים.
הפלגת משווה
בשנת 1955 שירת קורן בפריגטה אח"י משגב (ק-30) בתפקיד סגן המפקד. ויצא עימה למבצע משווה לדרום אפריקה וחזרה.
מלחמת סיני
בתקופת מלחמת סיני שימש קורן כמפקד מערך הגנת החוף. תחת פיקודו הייתה תחנת המכ"ם בסטלה מאריס ותחנה שנייה מעל מלון בתל אביב. בנוסף לתפקידו שימש נציג חיל הים בוועדה לשליטה בצי הסוחר שמינה שר התחבורה משה כרמל בראשותו של ד"ר נפתלי וידרא.
בית מלאכה מכשירים
בשנת 1960 לאחר שהוסמך להנדסת מכונות הוצב למספנת חיל הים כמפקד בית מלאכה מכשירים. בתפקיד זה שימש עד שנת 1962. באותה תקופה יצא לביקור במסגרת חילופי סטודנטים ועברת את שמו מ'קליין' ל'קורן'.
יחידת בחינה
בשנים 2–1967 שימש קורן בתפקיד מפקד "יחידת בחינה" בחיל הים והועלה לדרגת סא"ל. בתפקיד זה ערך בדיקות קבלה לשש ספינות הטילים הראשונות שנבנו בשרבורג. הבדיקות העלו שיש עומס רב על המנועים כתוצאה מהרצון להגיע למהירות מרבית גבוהה. למספנות שרבורג נקבעה בחוזה פרמיה על מהירות גבוהה ובשאיפה להשיג זאת דחפו את גבול הטכנולוגיה והעמיסו את המנועים מעל למותר בהוראות יצרן המנועים. קורן המליץ לטפל במדחפים כדי להקל על המנועים. המלצתו בוצעה רק לאחר מספר שנים.
מספנת חיל הים
בשנת 1969 קיבל את הפיקוד על מספנת חיל הים והועלה לדרגת סא"ל. התקופה במספנה הייתה הסבת המתקנים ובתי המלאכה לצורך תחזוקת ספינות סער ומערכות הנשק והאלקטרוניקה שהותקנו בהן. הוקם בית מלאכה מיוחד למנועי מייבאך בתוך בסיס ציוד ותובלה באזור נחל הקישון. בית המלאכה כלל מתקן הרצה למנועים. עובדי המספנה היו 200 חיילים ו-600 אזרחים עובדי צבא.
תחום הים במנהל הרכשה
בשנת 1970 מונה קורן למנהל תחום הים במנהל הרכשה של משרד הביטחון והועלה לדרגת אל"ם. בין היתר עסק גם ברכישת הצוללות מסדרת גל בחברת ויקרס באנגליה, לחיל הים. בשנת 1973 חתם למספנות ישראל על רכישת אח"י רשף ומאוחר יותר אח"י קשת מספינות סער 4. בשנת 1974 סיים את תפקידו במנה"ר ויצא לגמלאות.
תפקידים אזרחיים
כתפקיד ראשון הוזמן קורן על ידי אלכס גתמון לנהל את מפעל המתכת קדמני בכפר הדרוזי ירכא. המפעל בבעלות משותפת גתמון קדמני והיה מתח בין הבעלים. בשנת 1976 קיבל את הניהול של מפעל נשר חיפה למלט. המפעל נעשה רווחי מאוד וניתן היה להעלות את משכורות העובדים. קורן המשיך בניהול עד שנת 1982. בשנת 1982 נענה ליזמת בנק שווייצרי ויצא להקים מפעל מלט בניגריה. מפעל המלט לא הוקם ובמקום זאת נתמנה קורן למנהל חברת בת של סולל בונה וניהל בניית כבישים בניגריה. בשנת 1986 נתמנה למנהל מכירות של חברת אלסינט שייצרה מתקני סריקה גופנית במזרח הרחוק. בשנים 1991–1996 שימש קורן כמנהל סוכנות בלעדית של חברת קטרפילר בבודפשט. ציוד קטרפילר יקר ואיכותי וקורן העמיד את העסקים בצורה טובה. לאחר חזרתו לישראל שימש במשך כ-10 שנים כמפקח על פעילות הסניף בבודפשט ונסע כל חודש לביקורת בסוכנות. בשנת 2005 פרש מעיסוק זה.
השכלה
קורן הוא בוגר בית הספר הימי בחיפה במגמת שייט אותו סיים בשנת 1948. בשנת 1956 החל קורן בלימודים בהטכניון - מכון טכנולוגי לישראל במגמת הנדסת מכונות בנוסף לעבודתו בחיל הים והוסמך בשנת 1960. לאחר הפסקה קצרה השלים תואר שני בהנדסת תעשייה וניהול 1962.
תחביב
קורן הוא בעלים ומשיט של יאכטה קטנה "קלימרו" העוגנת דרך קבע במרינה הרצליה.
משפחה ממשיכה
קורן נישא בשנת 1950 לשרה כהן אותה פגש בשדרות הנשיא בחיפה. לזוג נולדו בן ארנון ובת. גב' קורן נפטרה בשנת 1982 ממחלה. הבן ד"ר ארנון קורן הוא כירורג, מומחה למחלות כלי דם בבית חולים בילינסון בפתח תקווה. בשנת 1985 חבר קורן לאילנה פלד ארכיטקטית שהתאלמנה ואיתה 3 בנות ובן. הזוג מתגורר בשכונה ב' בהרצליה.
ג'יי בי סמוב
ג'רי אנג'לו ברוקס (באנגלית: Jerry Angelo Brooks; נולד ב-16 בדצמבר 1965) הוא שחקן, קומיקאי, סטנדאפיסט ומדבב אמריקאי. הוא מבצע סטנדאפ תחת שם הבמה J. B. Smoove.
קריירה
סמוב שיחק בסדרה "כולם שונאים את כריס" בתפקיד משני, והופיע ב"סאטרדיי נייט לייב", בה שימש כתסריטאי.
בשנת 2007 הצטרף לסדרה "תרגיע" מעונה 6 בתפקיד לאון בלאק. בשנת 2017 הוציא סמוב ספר הכתוב מנקודת מבט של הדמות לאון.
סמוב שיחק בתפקיד ראשי בעונה השנייה והשלישית בסיטקום "Til Death" של רשת פוקס, לצידם של בראד גארט וג'ואלי פישר. הוא היה חבר בצוות תוכנית המערכונים Cedric the Entertainer Presents, ששודרה מספטמבר 2002 עד יוני 2003. בשנת 2011 השתתף בדיבוב אחד הפרקים בסדרה "משפחת סימפסון". בשנה זו ביצע גם הופעת אורח בסדרות אבא אמריקאי, קיק ובסרט מקום לחלום עליו.
בשנת 2012 העלה בערוץ "קומדי סנטרל" את הספיישל JB Smoove: That's How I Dooz It. ה-DVD שלו יצא באפריל 2012. בשנת 2013 גילם את האקוס בסרט "הדרדסים 2", שיחק בסרט "סרט 43" ובסדרת הפרודיה על תוכניות מציאות Real Husbands of Hollywood בתפקיד עצמו, בסרטו של ג'ף גרלין "להתמודד עם אידיוטים" ובסיטקום "המילרים".
בשנת 2016 התארח באחד מפרקי העונה השמינית של סדרת הרשת של ג'רי סיינפלד "קומיקאים במכוניות שותים קפה".
בשנת 2019 השתתף באחד מפרקי תוכנית המציאות "מטבחי הגיהנום". כן השתתף כשופט אורח בתוכנית ריאלטי השירה "הזמר במסכה" בנוסף, סמוב שיחק בתפקיד מר ג'וליוס דל, המורה-מלווה של השכבה של פיטר פארקר בטיול שבסרט "ספיידרמן: רחוק מהבית", תפקיד אותו גילם גם בסרט ההמשך "ספיידרמן: אין דרך הביתה" משנת 2021.
בשנת 2022 גילם את פרסי סקוט בסיטקום "בלוקבסטר" מבית היוצר של נטפליקס.
הדיוויזיה ה-27 (ורמאכט)
היסטוריה
הדיוויזיה הוקמה ב-1 באוקטובר 1936 באאוגסבורג. ב-26 באוגוסט 1939 היא הועברה לאופולה, ובתחילת המערכה בפולין נכללה במסגרת הקורפוס ה-7 שהיה חלק מעתודת קבוצת ארמיות דרום. הדיוויזיה לקחה חלק פעיל במהלך הקרבות בזאמושץ ולובלין. בסוף נובמבר של אותה שנה הועברה הדיוויזיה להגנה בהרי אייפל. במהלך המערכה על צרפת ועל ארצות השפלה הדיוויזיה נכללה בכוחות העתודה של הארמייה ה-12. במחצית השנייה של המערכה היא נכנסה לקרבות באופן פעיל, ולחמה באזור סום וניי-סיר-סן. הדיוויזיה פעלה בהצלחה רבה, והשתתפה במרדף אחר הכוחות הצרפתים הנסוגים אל נהר הסן והלואר.
הדיוויזיה פורקה ב-1 בנובמבר 1940 והפכה להיות דיוויזיית הפאנצר ה-17. בשנת 1943 פרסמה התעמולה הנאצית ספר על מעללי הדיוויזיה ה-27 בצרפת בשם "Über Somme, Seine, Loire" ("ברחבי הסום, הסן, והלואר").
הר פד'ר
הר פד'ר או הר פת'ר (באנגלית: Mount Feather) הוא הר מסיבי, בקצה הדרומי של הרי קווטרמיין שבאנטארקטיקה.
להר פסגה שטוחה רחבה.
מצוק מקשר בין הר פד'ר לבין רמת ביקון שמצפון להר.
מקור השם
ההר נקרא על שמו של תומאס פד'ר (Thomas A. Feather), מהצי המלכותי, שהיה רב מלחים בספינה Discovery, עליה הפליגה משלחת החקר הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904), בפיקודו של רוברט פלקון סקוט.
פד'ר ליווה את סקוט אשר חקר את אזור ההר בשנת 1903.
הקורפוס ה-30 (צרפת)
הקורפוס ה-30 (בצרפתית: Corpe d'Armée 30e) היה קורפוס של הצבא הצרפתי שלחם במלחמת העולם הראשונה והתפרסם בשל פועלו בקרב ורדן.
היסטוריה
ב-10 באוגוסט 1915 הוקמה מפקדת "האזור המבוצר של ורדן", וב-21 בינואר 1916 שונה שמה ל"הקורפוס ה-30". הקורפוס תחת פיקודו של פול כריטיין ספג את המתקפה הגרמנית הראשונית בקרב ורדן וספג אבדות כבדות, אולם המשיך להילחם באזור במהלך המערכה. בשנת 1918 לחם הקורפוס במהלך הקרב השני על המארן, ולאחר מכן השתתף במתקפת מאה הימים, ובכלל זה בקרב איפר החמישי, ובשנת 1919 פורק הקורפוס.
אור זורח (תל אביב)
היסטוריה
בסביבות 1900 (לפי מקורות אחדים: 1902) הקים זרח ברנט בית כנסת ברחוב הבעל שם טוב בשכונת "נווה שלום" על גבול תל אביב ויפו. הרב אברהם יצחק הכהן קוק עודד אותו להקים במקום ישיבה, העבודות במקום התמשכו והסתיימו רק בשנת ה'תרע"ד, 1914. הישיבה החלה לפעול במבנה שהיה אז בן קומה אחת, בראש השנה של שנת ה'תרע"ה. בתקופה הראשונה לפעילותה העביר בה הרב קוק שיעורים קבועים במשנה תורה להרמב"ם.
עם פרוץ מלחמת העולם הראשונה והגעת החזית לארץ ישראל, נאלץ ברנט שהיה אזרח זר לעזוב את האזור. הוא שב לאחר המלחמה והוסיף לבית הכנסת קומה נוספת וכיפה. הוא חיפה את המבנה במוזאיקה וקבע בו חלונות מזכוכית צבעונית. את כותל המזרח כולו חיפה בשיש יקר שהתחבר לארון הקודש.
במשך הזמן בנתה אשתו של ברנט בית כנסת קטן נוסף בשם "שונה הלכות" שהיה מחובר לבית הכנסת המרכזי.
עם פטירת זרח ברנט ב-15 באוקטובר 1935 ולאחר הלווייתו שיצאה מהיכל הישיבה, הוסב שם הרחוב על שמו.
פיצוץ בית הכנסת
אזור בית הכנסת ננטש בשל הקרבות ומעשי האיבה על גבול תל אביב יפו. בראשית פברואר 1948 היה המבנה השלם היחיד באזור היהודי הסמוך. פלוגת שומרים יהודיים הופקדה לשמור על הבניין, שכלל אולם ישיבה רחב, ועזרת נשים ובה עיטורי קיר נאים. המניינים המשיכו להתקיים במקום עד יומו האחרון, החלונות נאטמו מפני ירי בשקי חול. בבוקר 9 בפברואר 1948 פשטה המשטרה הבריטית על המבנה ועצרה בו את שוטרי משטרת תל אביב שנכחו במקום וכן שמונה אזרחים לא חמושים.
במקביל בוצע חיפוש בבית הכנסת בטענה שנורו ממנו יריות לעבר האזור הערבי, טענות מקבילות לאלו שהעלו יהודים על ירי צלפים ממסגד חסן בק ששכן מנגד. ארון הקודש נהרס במהלך החיפוש (ספרי התורה פונו בשבועות שלפני כן מהמתחם) וכן נעקרו הרצפות. הודעה רשמית של הצבא הבריטי דיווחה על מציאת 4 תת-מקלעים מסוג סטן 11 מחסניות ו-4 רימונים מתחת לאחד מדוכני בית הכנסת. פלוגת הנדסה בריטית הכינה את המקום לפיצוץ ושוטר יהודי נקרא להרחיק את הקהל באמצעות רמקול. קצין משטרה יהודי הבהיר למפקד הבריטי בשטח כי מדובר בבית תפילה וכי לא נורו ממנו יריות, אך הקצין הבריטי קיבל את עדויות מקומיים ערביים והורה על פיצוץ המבנה.
המבנה פוצץ בשעה 08:30. שני בתי הכנסת והישיבה שהיו בו נחרבו.
עיריית תל אביב, הרבנות הראשית, תנועת המזרחי ואחרים הגישו מחאה רשמית על הרס 'אחד מבתי הכנסת העתיקים בתל אביב'. תגובת נציג הממשלה הבריטית בירושלים הייתה שבית הכנסת לא נהרס אלא ניזוק כתוצאה מפיצוץ בית סמוך.
הרפתקאותיהם של שרלוק הולמס ודוקטור ווטסון: אוצר אגרא
הרפתקאותיהם של שרלוק הולמס ודוקטור ווטסון: אוצר אגרא (ברוסית: Приключения Шерлока Холмса и доктора Ватсона: Сокровища Агры) הוא החלק הרביעי בסדרת הטלוויזיה הסובייטית המבוססת על סיפוריו של ארתור קונאן דויל אודות שרלוק הולמס. הסרט מבוסס על הסיפור "חותם הארבעה" והסיפור "שערורייה בבוהמיה". שידור פרק הבכורה בטלוויזיה היה בשנת 1983.
לראשונה נעשה שימוש בתצלומים של לונדון האמיתית. צילומי הטיול על התמזה האמיתית שונים בצורה ניכרת באיכותם משאר הסרט: הם צולמו במצלמת 16 מ"מ על ידי כתב של הטלוויזיה המרכזית של ברית המועצות בוריס קליאגין (על פי מקורות אחרים - הצילומים צולמו על ידי ויטלי איליאשנקו ).
בשנת 2007 מטבעת ניו זילנד הנפיקה סדרה של מטבעות כסף בשני דולרים שהוקדשו לסיפורי שרלוק הולמס, שעל גבם נעשה שימוש בתמונות מהסרט.
עלילה
האירועים המרכזיים מתרחשים בלונדון בשנת 1888. שני קווי עלילה שזורים בסרט.
סוד האוצרות ("חותם הארבעה")
נערה בשם מרי מורסטן מגיעה לשרלוק הולמס, שמבקשת ממנו ומהרופא עזרה בפתרון פנינה שהיא מקבלת מדי שנה ובמציאת אביה שנעלם לפני שנים רבות. הולמס ווטסון אינם מסרבים לעזרתה ומגלים שהעלמה מרי היא היורשת של הון עתק, שאותו טוענים גם בניו של מייג'ור שולטו ואיש עם תותבת עץ במקום רגל, ג'ונתן סמול, שהזקנים מורסטן ושולטו הוליכו שולל (במקרה זה, שולטו הוליך שולל גם את מורסטן) דיקאר טונגה - עוזרו של ג'ונתן סמול - הורג את אחד מבניו של שולטו, ואילו סמול עצמו גונב את האוצר, אך הולמס נמצא על השביל ויחד עם המפקח לסטרד וכמה שוטרים, ממהר במרדף לאורך התמזה. במהלך המרדף נהרג טונגה, אך ג'ונתן סמול מצליח להשליך בהדרגה את כל האבנים היקרות לנהר. כתוצאה מכך, האוצר שהביא כל כך הרבה צרות לא מגיע לאף אחד. עם זאת, במהלך החיפוש, ד"ר ווטסון ומיס מורסטן התאהבו והחליטו להתחתן.
Under Pressure
Under Pressure (בעברית: תחת לחץ) הוא שיר של להקת הרוק הבריטית קווין והזמר דייוויד בואי. במקור יצא כסינגל באוקטובר 1981, ונכלל מאוחר יותר באלבום של קווין Hot Space מ-1982. השיר הגיע למקום הראשון במצעד הסינגלים הבריטי, והפך ללהיט השני של קווין במדינת מולדתם (אחרי "Bohemian Rhapsody" מ-1975, שעלה לראשונה במצעד במשך תשעה שבועות) ולשלישי של בואי (לאחר ההוצאה המחודשת של "Space Oddity" ב -1975) ו-"Ashes to Ashes" בשנת 1980). השיר הגיע לעשירייה הראשונה בלמעלה מעשר מדינות ברחבי העולם, והגיע למקום מספר 29 בבילבורד הוט 100 בארצות הברית בינואר 1982.
קומפוזיציה ורקע
קווין עבדה על שיר בשם "Feel Like", אך לא הייתה מרוצה מהתוצאה. דייוויד בואי הלך במקור לאולפני מאונטיין כדי לשיר קולות רקע בשיר אחר של קווין, "Cool Cat", אך שירתו הוסרה מהשיר האחרון כיוון שהוא לא היה מרוצה מהביצועים שלו. ברגע שהוא הגיע לשם, הם עבדו זמן מה וכתבו את השיר. הגרסה הסופית, שהפכה ל"Under Pressure", התפתחה ממפגש ג'אם של סשן ג'אם שהיה לבואי עם הלהקה בסטודיו של קווין במונטרו, שווייץ. עם זאת, לדברי הבסיסט ג'ון דיקון (כפי שצוטט במגזין צרפתי בשנת 1984), הכותב העיקרי של השיר היה פרדי מרקיורי - אם כי כולם תרמו לשיר.
"הגרסה הקודמת והעוברית של השיר ללא בואי, "Feel Like", זמין ב-bootleg, ונכתב על ידי מתופף קווין רוג'ר טיילור."
היה גם מעט בלבול לגבי מי יצר את קו הבס של השיר. ג'ון דיקון אמר (במגזין היפני חיי המוזיקה בשנת 1982) כי דייוויד בואי יצר את זה. בראיונות האחרונים, בריאן מיי ורוג'ר טיילור זיכו את קו הבס לדיקון. בואי, באתר האינטרנט שלו, אמר שקו הבס כבר נכתב לפני שהוא התערב. רוג'ר טיילור, בריאיון לסרט הדוקומנטרי של ה- BBC Queen: the Days of Our Lives, הצהיר כי דיקון אכן יצר את קו הבס, וטען כי לאורך כל המפגשים באולפן הוא ניגן את הריף שוב ושוב. הוא גם טוען שכשהלהקה חזרה מארוחת ערב, דיקון, באופן משעשע, שכח את הריף, אך טיילור עדיין הצליח לזכור את זה. בריאן מיי הבהיר את העניינים במאמר של Mirror Online משנת 2016, וכתב שלמעשה בואי, לא טיילור, ששינה שלא בכוונה את הריף. הריף החל כ"דיסי החלה לשחק, 6 תווים זהים, ואז תו אחד ורביעי למטה ". לאחר הפסקת הארוחה, בואי שינה את זיכרון הריף ל- "דינג-דינג-דינג דידל אינג-דינג"
קרדיטים
מפיקים מקוריים:
מוזיקאים בגרסה המקורית:
הרפתקאותיהם של שרלוק הולמס ודוקטור ווטסון (סרט)
הרפתקאותיהם של שרלוק הולמס וד"ר ווטסון (ברוסית: Приключения Шерлока Холмса и доктора Ватсона) הוא סרט טלוויזיה סובייטי משנת 1980.
זהו החלק השני בסדרת הטלוויזיה באותו שם המבוססת על סיפוריו של ארתור קונאן דויל על שרלוק הולמס. הסרט מורכב משלושה פרקים: "מלך הסחטנות", "קרב קטלני", "המצוד אחר הנמר", המבוססים על סיפוריו של ארתור קונן דויל "פרשת צ'ארלס אוגוסטוס מילברטון", "הבעיה הסופית", "תעלומת הבית הריק", כמו גם קטעים מתוך "המתורגמן היווני", "כתם כסף" ו"הרפתקת מוכר הצבעים הזקן". הסרט שודר בבכורה בטלוויזיה המרכזית של ברית המועצות, בספטמבר 1980. סצנת הקרב המפורסת מתוך מפלי רייכנבאך צולמה באבחזיה, במפלי גגסקי.
מלך הסחטנות
הולמס ווטסון חוזרים ממנור האוס ללונדון ברכבת ודנים בפשע שנפתר לאחרונה ובמותו של לורד האקסלי מסוים.
בבית, הולמס מקבל מכתב מאחיו הגדול, מייקרופט, עובד משרד החוץ וחבר במועדון השתיקה שנקרא "דיוגנס"; במכתב הוא מבקש פגישה. הולמס מציין כי מתנת הדדוקציה, באמצעותה הוא פותר במיומנות פשעים, ניחן במיקרופט בהרבה יותר מאחיו.
הפגישה עם אחיו מתקיימת במועדון "דיוגנס", שם אסור לנהל שיחות, אך בחדר אירוח מיוחד ניתן לדבר. מייקרופט נותן מכתב לגברת מסוימת בשם אווה ברקוול, ובו היא מבקשת להיפטר ממחשבותיו של צ'ארלס מילברטון - העבריין הנורא ביותר בלונדון וסחטן מיומן. בימי אנגליה הפוריטנית מילברטון מחזיק בהתכתבויות של נשים נשואות עם אוהבים והציע לפדות אותן תמורת סכום טוב. במהלך השנים צבר מלך הסחיטה אחוזה עם אנשי אבטחה ותחזוקה מעולה, כמו גם כבוד בחברה האנגלית. כעת הוא מתכנן להרוג את ליידי ברקוול. בזמן שהשיחה נמשכת, מרקר פרייס צופה בהולמס ווטסון מהרחוב.
במשרדו של מילברטון, הולמס מוצא קופסה עם אותיות, אך כשהוא מרגיש שמשהו לא בסדר, מסתתר עם ווטסון. הסחטן נכנס למשרד וקורא הצפנה כלשהי. מונוגרמה של ארבע חרבות בצורת האות "M" נכתבת תחתיה. גברת מסוימת מגיעה למילברטון, והוא מחליט שמדובר במשרת שרוצה להכפיש את המאהבת. אבל האורח מתגלה כליידי האקסלי - קורבן נוסף של מלברטון. האקסלי הורגת את "מלך הסחיטה", לוקחת את המכתב המוצפן ועוזבת, בעוד הולמס ווטסון, שהפכו למעשה לעדים, שורפים את המכתבים ועוזבים גם הם. הם מצליחים לחמוק מהמשרתים, אך הגנן מצליח לשלוף את הנעל מווטסון המטפס מעל הגדר.
למחרת בבוקר, הולמס מקבל מכתב איום ומונוגרמה הדומה לזו בהצפנה, ומבחין כי הוא נצפה. המשטרה מגלה על רצח מילברטון. ווטסון בקושי מצליח לשרוף את הנעל השנייה כאשר לסטרייד מבקר אצלם. הפקח מבקש מהולמס לעזור בפרשת הרצח, אך הבלש מסרב לחקור את רצח מלברטון. ליידי האקסלי, אצלה הולמס ווטסון מבקרים, מצהירה כי המונוגרמה אינה מוכרת לה, אך לאחר מכן שולחת להולמס הודעה מוצפנת.
קרב קטלני
הבלש מבין שההצפנה מורכבת משמות הפושעים. בקרב אנשים מסוכנים, הולמס מביא את הדוגמה של סבסטיאן מורן - אלוף-משנה בדימוס ואדם מכובד, אך למעשה פושע מסוכן. הולמס ווטסון מחליטים לצוד את הקולונל, ולצורך כך הם מבקרים במועדון בגטל, בו מורן היה אורח קבוע. במועדון הולמס מקבל פתק המבקש פגישה. הבלש עוזב, ווטסון נותר לצפות במורן.
הולמס מובא לאחוזת מילברטון. במשרדו של הנרצח פוגש אותו גבר שפוף. זהו פרופסור מוריארטי - ה"נפוליאון" של העולם התחתון, ראש ארגון פשע רב עוצמה הידוע ברחבי אירופה; בארגון היו חברים מלברטון ומורן. מוריארטי ניחש שהולמס נכח בבית הסוחט בזמן הרצח, ולא הסקוטלנד יארד, אלא הולמס, היה זה שלקח את המכתב המוצפן ובכך סיכל את תוכניות הארגון. תוך ניצול הרגע, הולמס מהמם את הפרופסור, לוקח את אקדחו ועוזב ואומר שלמוריארטי אין שום הוכחה לכך.
בזמן שהולמס שוחח עם הפרופסור, ווטסון היה עד לסצנה לא נעימה במועדון בגטל. האריסטוקרט הצעיר רונלד אדייר, ששיחק במקביל לקולונל מורן, האשים אותו בבגידה. אבל הוא, לאחר שגרם לו לשתוק, דורש לחלק את הרווחים בשלווה. כנקמה, אדייר, שמשחקו היה הוגן, מחזיר את הכסף למפסידים. בשובו הביתה, ווטסון מספר הכל להולמס. הולמס אומר ששניהם נפלו לידי ארגון פשע אמיתי, וכבר לא בטוח להישאר בלונדון. לאחר מתן הוראות לווטסון, הולמס בורח. השודדים מבעירים שרפה בבית שברחוב בייקר, ווטסון מכבה אותה בקושי ותורם שני שטיחים.
למחרת, ווטסון עוזב, ובהתאם להוראותיו של הולמס, נכנס לכרכרת-מונית ומצטרף לקהל הולך לצוות הממתין, מונע על ידי מייקרופט. בדרך, הרופא פוגש את לסטרייד ומבקש ממנו להגן על רונלד אדייר, תוך ציון שמו של סבסטיאן מורן. ווטסון פוגש את הולמס כבר בתחנה. הולמס משער שאנשיו של מוריארטי הציבו מארב. אחרי שנסעו מרחק מה, החברים יורדים מהרכבת. הם מצליחים לעבור ליבשת, לשווייץ. שם הם נכנסים למלון המנוהל על ידי פיטר סטילר הבן. הבעלים מברך אותם בשמחה ומזהה את הולמס: הבלש עזר לו להימנע מעונש בעבודות פרך כשסטילר גנב את ראשו של קופידון.
בשווייץ הולמס לומד שחבורתו של מוריארטי נלכדה, אך למעט המנהיג עצמו. הוא ווטסון יצאו לביקור באחת האטרקציות המקומיות היפות - מפלי רייכנבאך. הבלש מציין כי זהו "מיקום שנבחר היטב" ומרגיש תחושת אבדון, בעוד שד"ר ווטסון, מלא ברגשות חיוביים, אינו מבין את מורכבות המצב. ילד שליח רץ למפל ונותן ווטסון פתק ובו על הרופא האנגלי מוטל לבדוק מטופל בצרה. הרופא נאלץ לעזוב.
הולמס נשאר לבדו. הוא ידע שמוריארטי ישתוקק בנקמה ולהרוג את הולמס לא הספיק לו. הוא הגיע לשווייץ להולמס וניחש את מקום הקרב במפל. כשהוא פוגש את הפרופסור, הולמס מבקש ממנו כמה דקות לכתוב את מכתבו האחרון, והוא מאפשר לו. הבלש משאיר את הפתק בקופסת סיגריות ליד בגדיו החיצוניים.
הקרב הקטלני החל. פרופסור מוריארטי שולט בהיאבקות ברטיטסו וקיווה להביס את הולמס במהירות, אך הולמס גם מיומן היטב. בשובו למלון ווטסון הבין שהפתק היה הסחת דעת. הוא לוקח את האקדח איתו, ממהר לחזור למפל ואחריו פיטר עם אקדח. בינתיים הדו-קרב נמשך. מוריארטי מושך את הולמס לקצה המצוק כדי למות איתו. כאשר הקרב מתקרב לקיצו, מוצא הולמס את היורה, קולונל מורן, שהופיע במקום: הוא הופיע כאשר ווטסון עזב. בכוחות אחרונים, מוריארטי, שנאחז בהולמס, גולש מהצוק ומת במפל, בעוד הולמס נותר תלוי על קצה המצוק בידיו. מורן יורה באצבעותיו של הולמס, שצורח מחוץ לצוק. מורן עוזב. קצת אחר כך ווטסון בא בריצה ומוצא רק את חפצי חברו. חבטה נשמעת, אבל היה זה פיטר שהגיע בריצה לעזור. שניהם מתאבלים על הולמס. ווטסון קורא מכתב התאבדות בו הולמס אומר שהוא פתר את העניין העיקרי בחייו, הוא מבקש גם לטפל ברונלד אדייר האומלל.
"המצוד אחר הנמר"
ווטסון עומד לסגור את התיק של הולמס ומחליט להגן על אדייר. הוא מתחפש לאב קתולי והולך למועדון בגטל לראות את אדייר. למרבה הצער ווטסון מוכר על ידי מבקר במועדון, מר מאריי, שטופל פעם על ידו. בשלב זה פרייס דורש לתת חלק מהכסף שזכה בו אדייר, אך הוא מסורב. בהמשך אדייר נורה למוות בביתו.
באותו הלילה ממהרת חוליית משטרה מסקוטלנד יארד לווטסון. ווטסון הוא החשוד העיקרי ברצח סר רונלד אדייר. לסטרייד מציין גם את מעורבותו של הרופא ברצח צ'ארלס מילברטון, מכיוון שסימני הרוצח דומים לווטסון (הולמס ציין זאת, במיוחד מכיוון שהרופא לא יכול היה להסתיר את הראיות במהלך "ביקורם" במילברטון). בזירת הפשע ווטסון מנסה לרמוז שהרצח בוצע על ידי מורן, אך גרגסון שלל מיד גרסה זו, מכיוון שלסטרד היה עם הקולונל וסיפר לו על אדייר, בנוסף מורן עדיין ביבשת. לפיכך, לפקח לסטרייד יש כל סיבה לקחת את ווטסון למעצר, אך לנוכח היחסים הטובים ביניהם, המפקח מבקש ממנו לא לעזוב את לונדון עד תום החקירה.
בדרך הביתה ווטסון, שעובר ליד קהל צופים, מפיל בטעות ערימה של ספרים גדולים בידיו של זקן אחד ואז עוזר לו לאסוף אותם. בבית ווטסון מיואש משום שלא השלים את התיק האחרון של הולמס. ואז אותו זקן מגיע אליו עם ספרים כדי להודות לווטסון. ואז מרת הדסון מביאה לרופא קפה, אבל כשווטסון מסתובב, הזקן הופך... לשרלוק הולמס החי.
ד"ר וגברת הדסון מתעלפים. הולמס בעזרת אמוניה מעיר אותם. ווטסון, שכמעט איבד את דעתו, משתוקק לגלות מה קרה. כפי שהתברר, הולמס חי עם מייקרופט כבר חודש ונאלץ להסתתר. ואז השלישייה מבחינה בפרייס מחוץ לחלון, והולמס נובח לעברו, "תירה!", ואחריו נעלם פרייס במהירות. הולמס נותן לווטסון תוכנית פעולה נוספת: ללכת ללסטרייד ולומר שלרופא יש מידע חדש על הרצח, ואז לבקש מהפקח להכין חוליית משטרה ליד הבית, שנמצאת ממש מול הבית ברחוב בייקר 221 ב', שם ווטסון אמור להיות בזמן מסוים; השריקה צריכה להיות סימן קונבנציונלי עבור המשטרה. גברת ההדסון חייבת לציית למייקרופט.
הולמס אוסף את ווטסון בדרך חזרה בכרכרת-מונית, והם מגיעים לבית הנטוש המיועד. משם נראה היטב חלון חדרו של הולמס. ווטסון מבחין בבובת הולמס עשויה שעווה, שזזה גם היא, בשליטה סמויה של מייקרופט וגברת ההדסון. כאן הולמס ווטסון שומעים צעדים ומסתתרים. מתברר שזה קולונל מורן, שבא לירות בהולמס. הוא יורה את לעבר בובת השעווה של שרלוק הולמס, ואז ניטש עימות עם הולמס האמיתי. ווטסון מהמם את הקולונל, הולמס שורק במשרוקית. לסטרייד מגיע עם שוטריו והולמס ווטסון מוסרים להם את מורן. הולמס קובע כי מורן הוא זה שהרג את אדייר עם אקדח שיוצר על ידי אומן גרמני עבור מוריארטי ויורה כמעט בשקט בכדורי 9 קליבר. הולמס תוהה כיצד יכול הקולונל ליפול למלכודת בסיסית שכזו, אך מורן דורש שלא ללעוג לו ולפעול נגדו רק על פי החוק. לסטרייד מודה שזה הוגן ולוקח את הקולונל משם.